Diari Oficial de la Generalitat Valenciana


Sumari del DOGV 9643, del 19-07-2023 (2023/7366)

RESOLUCIÓ de 27 de juny de 2023, del director general d'administració local, per la qual es ratifica la publicació de la modificació dels estatuts de la mancomunitat denominada «Mancomunitat de Municipis de la Vall de Gallinera i l'Atzúbia-Forna».
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7366


Data del document
:   27-06-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de juny de 2023, del director general d'administració local, per la qual es ratifica la publicació de la modificació dels estatuts de la mancomunitat denominada «Mancomunitat de Municipis de la Vall de Gallinera i l'Atzúbia-Forna». [2023/7366]  
La Mancomunitat de Municipis de la Vall de Gallinera i l'Atzúbia-Forna mitjançant acord del seu òrgan plenari adoptat en sessió de 21 de desembre de 2022, va aprovar la modificació dels seus estatuts a fi d'adaptar-los a la Llei 21/2018, de 16 d'octubre, de la Generalitat, de mancomunitats de la Comunitat Valenciana.  
De conformitat amb el que es disposa en l'article 46.2 de la Llei 21/2018, de 16 d'octubre, de la Generalitat, de mancomunitats de la Comunitat Valenciana es tracta d'una modificació d'estatuts de caràcter constitutiu pel qual s'ha tramitat pel procediment establit en l'article 46.3 de la citada Llei.  
Remés l'expedient tramitat i els estatuts aprovats a aquesta Direcció General d'Administració Local, es comprova la seua adequació a la legislació vigent en matèria de règim local.  
L'eficàcia de la modificació estatutària requereix la seua publicació en el Diari Oficial de la Generalitat Valenciana, d'acord amb el que es disposa en l'article 46.3. apartat f de la Llei 21/2018, de 16 d'octubre, de la Generalitat, de mancomunitats de la Comunitat Valenciana. Aquesta publicació ha sigut efectuada per aquesta mancomunitat en el DOGV núm. 9609 de data 2 de juny de 2023.  
Per això, de conformitat amb la Llei 21/2018, de 16 d'octubre, de la Generalitat, de mancomunitats de la Comunitat Valenciana i d'acord amb el que es disposa en l'article 10 del Decret 8/2022, d'11 de febrer, del Consell, de modificació del Decret 169/2020, de 30 d'octubre, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Primer  
Ratificar la publicació dels estatuts de la Mancomunitat de Municipis de la Vall de Gallinera i l'Atzúbia-Forna, modificats per a la seua adaptació a la Llei 21/2018, de 16 d'octubre, de la Generalitat, de mancomunitats de la Comunitat Valenciana, i publicats per la mancomunitat en el Diari Oficial de la Generalitat Valenciana núm. 9609 de data 2 de juny de 2023.  
  
Segon  
Inscriure la modificació d'estatuts en el Registre d'Entitats Locals de la Comunitat Valenciana.  
  
Contra aquesta resolució es podrà interposar recurs d'alçada davant la Secretaria Autonòmica de Cohesió Territorial i Polítiques contra el Despoblament, en el termini d'un mes de conformitat amb els articles 112 i 121 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma amb caràcter general.  
I això sense perjudici que els interessats puguen interposar qualsevol altre recurs que estimen oportú en defensa dels seus interessos.  
  
València, 27 de juny de 2023.- El director general d'Administració Local: Adolfo Sanmartín Besalduch.